( 202 ) 
vertu d’umilité et la constante vertu de léauté reluisent clére- 
ment par toutes terres esquelles foy crestienne régente et 
domine, sy trés doucement que la divine providence repaist en 
maintes agreables menniéres tous ceulz et celles qui de ces 
deux très eureuses vertus embellissent et aournent l'entende- 
ment de leurs cuerz. Et comme ce soit d’elles souverain pare- 
ment aux mieux condicionnez et que tous nos ancisseurs, 
nobles et gracieux, desquelz loenge durable est esparse parmy 
le monde en divers lieux, s’en soient, leurz jourz durans, plus 
voulentiers parez que de vestemens battus à or et chargiez de 
pierres précieuses, 
Nous, le mendre des autres, considérant l'affluence des biens 
plus à eslire qui d’elles viennent ainsy que manne de ciel, rem- 
plissant l’appétit de bonne penssée, avons incessamment désiré 
la douceur de leur amistié par laquelle ensuivir amour mon- 
daine accroist plaisamment et prospère eureusement en toutes 
gens de nette vie. Et en contemplant souventeffois seulet la 
valeur d'icelles par lesquelles viennent aux corpz humains 
graces de bonne renommée et finablement à leurz ames sau- 
vacions, avenu est que très exellens et Très puissans princes 
Phelippe, filz de roy de France, Due de Bourgongne, Conte de 
Flandres, d'Artois et de Bourgongne, et Loys, duc de Bourbon- 
nois, ayans icels deux très recommandées vertus encloses et 
empraintes ou secré de leurs très nobles cuers, à ce jour d'uy 
feste de tifainne (4), se soient voluntairement disposez de 
cordialment requerir au roy nostre souverain Seigneur Charles, 
filz de Charles, roy de France sixieme de ce nom, en ceste 
desplaisant et contraire pestilence de épidimie présentement 
courant en ce très crestien royaume, que pour passer partie du 
tempz plus gracieusement et affin de trouver esveil de nouvelle 
joye, il ly pleust ordonner et créer en son royal hostel I prince 
de la court d’amours, seigneurissant sur les subgés de retenue 
(4) L'Épiphanie, 
